У Соф’і Аляксееўны ў хаце ёсць руская печ, у якой яна пячэ бліны, пячэнне, пірагі і іншыя прысмакі на малацэ ад сваёй кароўкі. Бабуля і нас кінулася частаваць пячэннем і каўрыжкай, якія яна пякла напярэдадні. Ахвотна яна расказвала рэцэпты свайго печыва. Але з яшчэ большай пяшчотай яна дзялілася сакрэтамі ткацтва. Дарэчы, не таннага занятку – толькі на ніткі бабуля аддае штомесяц каля мільёна рублёў.